Cred că în acea perioadă,
Catwoman avea o pereche de ochelari grozavi
în serialul de televiziune Batman.
Și am vrut să fiu și eu grozavă ca ea.
Nu mi-a trecut prin minte
că ochelarii sunt, de fapt, un dispozitiv medical.
(Lucru Mic.)
(Idee Măreață.)
Când razele de lumină se reflectă pe un obiect
și ajung prin cornee în ochi,
retina noastră transformă această lumină în impulsuri electrice
care sunt apoi transmise spre creier,
care interpretează impulsurile
și ne permite să înțelegem ceea ce vedem.
Ochelarii ne ajută să vedem.
Cele mai vechi forme de dispozitive de îmbunătățire a vederii
existau acum 4.000 de ani.
Culturile obligate să se adapteze la climatele înzăpezite
au creat ochelari de protecție,
care erau făcuți din oase și piei de animale.
Aveau fante mici prin care oamenii vedeau,
însă nu aveau lentile.
Primul dispozitiv optic a fost denumit piatră de citire
și a fost inventat acum mai bine de o mie de ani.
Nu este tocmai clar cine a inventat primii ochelari,
însă mulți consideră că au fost italienii.
Primele versiuni ale ochelarilor au fost ochelarii îmbinați cu nituri.
Erau compuși din două lentile fixate împreună
pe piramida nazală.
A durat ceva timp până ce ochelarii
au ajuns la forma perfectă.
Nu aveau părți laterale,
care se mai numesc și tâmple sau brațe,
până în jurul secolului XVII.
Ochelarii moderni au un cadru
care ține lentilele de corecție,
o punte ce leagă jumătatea din dreapta și cea din stânga a cadrului,
brațele care se fixează după urechi,
balamalele care conectează brațele la cadru,
iar la unele tipuri de ochelari, un manșon la vârfurile brațelor
pentru un confort sporit în spatele urechii.
În cultura americană,
cinematografia din secolul XX a contribuit la popularizarea ochelarilor.
Publicul vedea actori și actrițe superbe
purtând ochelari pentru a contura diferite personalități.
Uneori, niște ochelari deveneau populari
datorită unei anume persoane care îi purtase,
apoi acea trăsătură de personalitate
era proiectată asupra ochelarilor.
De exemplu ochelarii tip aviator,
care denotă un tip de personalitate
avangardistă și aventuroasă.
Ochelarii cu rame groase simbolizau inteligența
sau excentricitatea.
Ochelarii Wayfarers semnificau un fel de derbedeu,
banditul, inadaptatul.
Ochelarii au devenit atât de populari ca obiect de modă
încât unii oameni poartă ochelari
fără să aibă lentile,
pentru că vor să prezinte o anumită caracteristică a personalității lor.
Ochelarii sunt vitali pentru unii oameni.
Oamenii care nu văd suficient de bine ca să conducă,
suficient de bine ca să gătească sau să citească,
aceștia au nevoie de ochelari pentru a se descurca în viață.
Și mai există o mulțime de alte lucruri
care au fost create
cu scopul de a ne ajuta să depășim anumite obstacole fizice.
Însă numai ochelarii
au devenit un accesoriu de modă.
Nu-i așa că ar fi minunat ca orice lucru pe care-l folosim,
orice dispozitiv inventat pentru a ajuta umanitatea,
să fie ridicat la același nivel?